Προδιαγραφές για εξωσυμβατική προμήθεια (10.09.2025)
Είδη προς προμήθεια:
Άρτος αρτοκλασίας σε καρβέλι του 1 κιλού
Ι. Ειδικότερες προδιαγραφές:
1) ΣΧΗΜΑ: Καρβέλι
2) ΒΑΡΟΣ: Να έχει καθαρό 1 κιλό
3) ΜΑΚΡΟΣΚΟΠΙΚΑ ΧΑΡΑΚΤΗΡΙΣΤΙΚΑ: Να είναι καλά ψημένος. Στο φλόγωμα (κόρα) να έχει προστεθεί ζάχαρη άχνη σε ικανοποιητική στρώση και να μην έχει απομακρυνθεί μετά την συσκευασία του.
4) ΨΗΣΙΜΟ: Να έχει ψηθεί τόσες ώρες πριν από την παράδοση ώστε η θερμοκρασία του να είναι ίση με την θερμοκρασία του περιβάλλοντος. 
5) ΣΥΣΤΑΤΙΚΑ: Η συνταγή της παρασκευής να περιλαμβάνει: Αλεύρι πολυτελείας και σούπερ / Μαγιά ή προζύμι, Κόλιανδρο, και Γλυκάνισο, Αλάτι, Φυτικά έλαια, Ζάχαρη άχνη. 
Το προϊόν να ικανοποιεί τους οικείους όρους του Κώδικα Τροφίμων και Ποτών (Κ.Τ.Π.) και των εν ισχύ υγειονομικών και αγορανομικών διατάξεων της Ελληνικής και Ενωσιακής νομοθεσίας. 

Συσκευασία: Τα καρβέλια άρτου θα παραδίδονται τυλιγμένα σε κατάλληλη συσκευασία μέσα σε κλειστά κιβώτια. Οι συσκευασίες θα πρέπει να είναι κατασκευασμένες από υλικό κατάλληλο για συσκευασία τροφίμων. Σε κάθε περίπτωση, τα υλικά και η διαδικασία συσκευασίας θα πρέπει να είναι σύμφωνα με τις οικείες απαιτήσεις του Κώδικα Τροφίμων και Ποτών, της εθνικής και ενωσιακής νομοθεσίας.
Επισήμανση: Στη συσκευασία του προϊόντος, να αναγράφονται, πέραν άλλων ενδείξεων που προβλέπονται από την οικεία νομοθεσία, και οι εξής: 
α) Η επωνυμία και η διεύθυνση έδρας της επιχείρησης παραγωγής
β) Η περιγραφή του είδους του τροφίμου 
γ) Η λέξη «ΣΥΣΤΑΤΙΚΑ», ακολουθούμενη από την ονομασία όλων των συστατικών του προϊόντος,  κατά σειρά ελαττούμενης περιεκτικότητας
δ) Χρονικές ενδείξεις, σύμφωνα με τις ισχύουσες διατάξεις 
ε) το καθαρό βάρος του προϊόντος
στ) Ημερομηνίες παραγωγής (αυθημερόν ημ/νίας παράδοσης) και λήξης.  




ΙΙ. Για την τεκμηρίωση της συμμόρφωσης με τις απαιτήσεις ασφάλειας τροφίμων, οι οικονομικοί φορείς, που υποβάλουν προσφορά, θα πρέπει να διαθέτουν (και να προσκομίσουν εφόσον τους ζητηθούν):

1. Την κατάλληλη και προβλεπόμενη, για το πεδίο δραστηριοποίησης της επιχείρησης, Άδεια λειτουργίας, χορηγηθείσα από την αρμόδια Υπηρεσία. Σε περίπτωση που ο συμμετέχων έχει την έδρα του εκτός Νομού Αττικής, απαιτείται και η άδεια λειτουργίας του υποκαταστήματός του στον Νομό Αττικής, εφόσον αυτό υπάρχει.

2.  Απόφαση έγκρισης και καταχώρησης της επιχείρησης στο οικείο επαγγελματικό/εμπορικό μητρώο

3. Βεβαίωση καταλληλότητας οχήματος μεταφοράς τροφίμων από Δ/νσεις Δημόσιας Υγείας Περιφερειών

4. Ισχύον πιστοποιητικό, περί εφαρμογής Συστήματος Διαχείρισης Ασφάλειας Τροφίμων, σύμφωνα με τις απαιτήσεις του προτύπου ISO 22000:2018 ή 22000:2005 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από διαπιστευμένο Φορέα Πιστοποίησης. Στο πεδίο εφαρμογής του πιστοποιητικού θα περιλαμβάνονται οι δραστηριότητες: παραγωγή – παρασκευή – επεξεργασία, τυποποίηση – συσκευασία, αποθήκευση, διακίνηση των προϊόντων.  Ο Φορέας Πιστοποίησης που έχει εκδώσει το πιστοποιητικό θα πρέπει να είναι κατάλληλα διαπιστευμένος από το Εθνικό Σύστημα Διαπίστευσης Α.Ε. (Ε.ΣΥ.Δ.) ή από φορέα διαπίστευσης, μέλος της Ευρωπαϊκής Συνεργασίας για τη Διαπίστευση (European Cooperation for Accreditation) και της αντίστοιχης Συμφωνίας Αμοιβαίας Αναγνώρισης (M.L.A.) αυτής.
Σε περίπτωση που ο συμμετέχων στον Διαγωνισμό οικονομικός φορέας δεν είναι παραγωγός - παρασκευαστής, θα πρέπει επιπρόσθετα να καταθέσει: 
· Ισχύον πιστοποιητικό περί εφαρμογής Συστήματος Διαχείρισης Ασφάλειας Τροφίμων από τον συμμετέχοντα οικονομικό φορέα, σύμφωνα με τις απαιτήσεις του προτύπου ISO 22000:2018 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από Φορέα Πιστοποίησης, διαπιστευμένο σύμφωνα με τις απαιτήσεις του τρίτου εδαφίου της ως άνω υπο στοιχείο (4) παραγράφου. Στο πεδίο εφαρμογής του πιστοποιητικού θα περιλαμβάνονται οι δραστηριότητες: αποθήκευση, διακίνηση των προϊόντων.
· Ισχύον πιστοποιητικό περί εφαρμογής Συστήματος Διαχείρισης Ασφάλειας Τροφίμων από τον παραγωγό ή παρασκευαστή, σύμφωνα με τις απαιτήσεις του προτύπου ISO 22000:2018 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από Φορέα Πιστοποίησης, διαπιστευμένο σύμφωνα με τις απαιτήσεις του τρίτου εδαφίου της ως άνω υπο στοιχείο (4) παραγράφου. Στο πεδίο εφαρμογής του πιστοποιητικού θα περιλαμβάνονται οι δραστηριότητες: παραγωγή – παρασκευή, τυποποίηση – συσκευασία των προϊόντων.
· Υπεύθυνη δήλωση του παραγωγού – παρασκευαστή ότι έλαβε γνώση των όρων της διακήρυξης και θα προμηθεύει τον συγκεκριμένο οικονομικό φορέα (προμηθευτή) με τα προϊόντα, σε περίπτωση κατακύρωσης του διαγωνισμού στον τελευταίο. 

5. Έγγραφο τεχνικής περιγραφής και προδιαγραφών του προσφερόμενου προϊόντος.

